Лента событий ВААК
АААК Аԥсны Афырхаҵа Алхазур Сулеиманов игәалашәара иазкыз аусмҩаԥгатәқәа ирылахәын
Владислав Арӡынба ихьӡ зху Аибашьратә фырхаҵара амузеи адиректор Мзиа Беиа лааԥхьарала Адунеизегьтәи аԥсуа-абаза конгресс аусзуҩцәа рхы аладырхәит Аԥсны Афырхаҵа Алхзур Сулеиманов игәалашәара иазкыз аусмҩаԥгатә.
Алхазур Сулеиманов Аԥсны аџьынџьтәылатә еибашьра аналага хатәгәаԥхарала Чечентәылантә иааз раԥхьатәи аибашьцәа дреиуоуп.
Цәыббра 23 рзы иара иԥшәмаԥҳәыс Анжела Сулеиманова Амузеи иалҭеит Аԥсны Афырхаҵа ҳәа ахьӡ ихырҵаз аршаҳаҭга, иеибашьыгатә форма, ишашка, Владислав Арӡынба ианеишьахьаз ахьыӡтә тапанча уҳәа егьырҭ ареликвиақәа. Ҳазҭоу ашықәс ажьырныҳәамзазы Алхазур Сулеиманов иԥсҭазаара далҵит.
АААК Аҭыԥантәи аҟәша аатит Жәандәрыԥшь ақыҭан
Адунеизегьтәи аԥсуа-абаза конгресс Аҭыԥантәи аҟәша аадыртит Гәдоуҭа араион, Жәандәрыԥшь ақыҭан. Аҭыԥантәи аҟәша анапхгаҩыс дҟалеит Баграт Чалмаз. Аҟәша иалалеит: Ламара Ҷкәатуа, Артур Пхазариа, Баҭал Гәынба, Џьума Габуниа.
Ахаҿсахьа зну ахаҳә: Аԥсны афырхаҵа Рауф Џьыкырба иусумҭа рыԥшааит 30 шықәса рышьҭахь
Аԥсны афырхаҵа Рауф Џьыкырба 30 шықәса раԥхьа ахаҳә аҿы иҭиҟаз ахаҿсахьа рыԥшааит Аԥсны аҿар рассоциациа «Аԥеиԥши», В. Г. Арӡынба ихьӡ зху Аибашьратә фырхаҵара амузеи, Адунеизегьтәи аԥсуа-абаза конгресси, Аԥсны Аҳәынҭқарра Ашәарҭадаратә маҵзура Ахырхарҭа ҷыда ацентр аспециалистцәеи русеицура иалҵшәаны Гәыма ақыҭан. https://abaza.org/abk/912
«Аизыразра амҩа»: АААК апроект ҿыц аӡыргара мҩаԥысит Аҟәа
Адунеизегьтәи аԥсуа-абаза конгресс иатәу Аҳәса рхеилак апроект ҿыц «Аизыразра амҩа» аӡбахә еиҭарҳәеит Аҟәа, АААК апресс-центр аҟны.
АААК Абгархықә ақыҭан раԥхьатәи ацхыраара аҭарази амилаҭтә хәмаррақәеи рзы атренинг мҩаԥнагеит
АААК апроект ҿыц аҳәаақәа ирҭагӡаны Абгархықә ақыҭа ашколхәыҷқәа рзы
ауаҩы раԥхьатәи амедицинатә цхыраара иҭаразы атренинг мҩаԥган, ааԥхьара зырҭаз
Аҭагылазаашьа ҷыдақәа рминистрра аусзуҩ Индира Амҷԥҳа далархәны. Ахәыҷқәа
ирзымҩаԥыргеит аԥсуа милаҭтә хәмаррақәа рзы амастер-классгьы, уи анаҩс
амультфильмқәеи апроект «Амазара» иалагӡаны иҭыхыз афильми ддырбеит.
АААК Аҭыԥантәи аҟәша аатит Отаԥ ақыҭан.
Адунеизегьтәи аԥсуа-абаза конгресс Аҭыԥантәи аҟәша аатит Очамчыра араион Отаԥ ақыҭан. Аҟәша напхгара аиҭоит Руслан Кәҭелиа. Аҭыԥантәи аҟәша иалалеит: Сабрина Ҳалуашь, Даҭа Қәҭелиа, Мимоза Кархалаа, Ремзик Адлеиба, Рембо Адлеиба, Виолетта Қәҭелиа, Селма Қәҭелиа, Илона Боџьгәуа, Џьорџь Адлеиба.
АААК Аҭыԥантәи аҟәша аатит Арасаӡыхь ақыҭан.
Адунеизегьтәи аԥсуа-абаза конгресс Аҭыԥантәи аҟәша аатит Очамчыра араион Арасаӡыхь ақыҭан. Аҟәша анапхгаҩыс дҟалеит Асида Воуԥҳа. Аҟәша иалалеит: Зинаила Чхамалиа, Руслан Гогьиа, Цира Цыгәԥҳа, Марина Ԥачулиа, Раиса Ҵулукьиа, Рамин Қаџьаиа.
Иуникалтәу Аԥсны аԥсабара шәарҭарақәас изҭагылоу атәы зҳәо Сергеи Бебиа иҭҵаамҭа «Аԥсны абнақәа» иазкыз астол гьежь мҩаԥысит
АААК Адискуссиатә клуб аусура аҳәаақәа ирҭагӡаны Аԥсны Аҭҵаарадыррақәа ракадемиа алархәны астол гьежь мҩаԥагеит абри атема ала: «Академик Сергеи Бебиа ифундаменталтәу иҭҵаамҭа «Аԥсны абнақәеи» ҳтәылаҿы изызҳауа иуникалтәу аҵиаақәеи аекологиеи шәарҭарақәас рҿаԥхьа иқәгылоу».
Тамшь ақыҭа ашколхәыҷқәа еизганы амилаҭтә хәмаррақәа рзы амастер-класс рзымҩҧнагеит, анаҩс амультфильмқәа ддырбеит.
АААК аусзуҩцәа Тамшь ақыҭа ахәыҷқәа ирызцаны аҧсуа милаҭтә хәмаррақәа рыхәмаршьа ддырҵеит. Уи ашьҭахь ахәыҷқәа аҧсышәала афильмқәеи амультфильмқәеи ирыхәаҧшит.